Anji Ponto

La Ponto Ĵaoĵu aŭ Anji (en ĉina 安济桥 aŭ 安濟橋 Ānjì Qiáo, Sekurtrapasa ponto) estas la plej aĝa ponto en la mondo kiu havas segmentajn malfermajn apudarkaĵojn, nome kiel arkoponto de ŝtona konstruado. Tiu titolo strikte aplikiĝas nur al la sumo de atributoj donita (O’Connor, Colin: Roman Bridges, Cambridge University Press 1993, ISBN 0-521-39326-4, p.171): Kelkaj romiaj ŝtonpilieraj pontoj jam montris lignajn malfermajn segmentajn arkojn tiom frue kiom ĝis la 2a jarcento, inter ili la Trajana ponto, nome la plej longa ponto de la mondo kiu estis konstruita dum milo da jaroj. Ankaŭ dekduo aŭ pliaj romjaj stonxsegmentaj arkopontoj kun fermitaj apudarkaĵoj estas konataj el la 1-a jarcento antaŭen, kiaj la Ponto San Lorenzo (Padovo), la Ponto Alkonetaro (Hispanio) kaj la Ponto Makestos (Turkio), el kiuj la lasta havis duonmalfermajn apudarakaĵojn. La 27 segmentaj arkoj de la Ponto ĉe Limira (300) montras malfermon kun proporcio inter 5.3 kaj 6.5 al 1, kio faras ĝin pli frua ekzemplo de ŝtona kvaroncirkla segmenta arkoponto. Tio lasas la ponton Anji kun la titolo de "la plej aĝa ŝtona kvaroncirkla segmenta arkoponto kun malfermaj apudarkaĵoj en la mondo". Ŝajne laŭ dezajno de metiisto nome Li Ĉun, la ponto estis konstruita en la jaroj 595-605 dum la dinastio Sui (581–618). Lokigita en la suda parto de Hebejo Ĉinio, ĝi estas la plej aĝa ponto ankoraŭ staranta en la lando.

 Notoj 

 Eksteraj ligiloj 

 Ponto Ĵaoĵu
 American Society of Civil Engineers: History and Heritage of Civil Engineering  (select "Landmark Projects", then "Zhaoahou Bridge")
 Asian Research 
 Chinaculture.org  Retejo sponsorita de la Ministerio de Kulturo de Ĉinio

Kategorio:Pontoj en Ĉinio
Kategorio:Hebejo
Kategorio:Aperis en la 7-a jarcento